Virallinen lehti nro C 286 , 22/09/1997 s. 0080



A4-0249/97 Päätöslauselma ehdotuksesta Euroopan parlamentin, neuvoston ja Euroopan komission väliseksi yhteisen ulko- ja turvallisuuspolitiikan rahoitusta koskevia määräyksiä käsitteleväksi toimielinten väliseksi sopimukseksi Euroopan parlamentti, joka - ottaa huomioon ehdotuksen, joka koskee ehdotusta Euroopan parlamentin, neuvoston ja Euroopan komission väliseksi yhteisen ulko- ja turvallisuuspolitiikan rahoitusta koskevia määräyksiä käsitteleväksi toimielinten väliseksi sopimukseksi, - ottaa huomioon 19. kesäkuuta 1997 pidetyn hallitusten välisen konferenssin tulokset, - ottaa huomioon työjärjestyksensä 85 artiklan, - ottaa huomioon budjettivaliokunnan mietinnön ja institutionaalisten asioiden valiokunnan lausunnon (A4-0249/97); 1. Hyväksyy liitteenä olevan toimielinten välisen sopimuksen; 2. Kehottaa puhemiestään välittämään tämän päätöslauselman neuvostolle ja komissiolle. Euroopan parlamentin, neuvoston ja Euroopan komission välinen yhteisen ulko- ja turvallisuuspolitiikan rahoitusta koskevia määräyksiä käsittelevä toimielinten välinen sopimusYleiset määräyksetA. YUTP:n toimintamenot otetaan menoina Euroopan yhteisöjen talousarvioon, jollei neuvosto toisin päätä perustamissopimuksen J.18 artiklan (nykyinen J.11 artikla) mukaisesti. B. YUTP:n menojen ei katsota olevan perustamissopimuksesta johtuvia pakollisia menoja. Kyseisten menojen toteuttamisen yksityiskohdat vahvistetaan kuitenkin tällä Euroopan parlamentin, neuvoston ja komission yhteisellä sopimuksella. RahoitusjärjestelytC. Komission laatiman alustavan talousarvioesityksen perusteella Euroopan parlamentti ja neuvosto vahvistavat vuosittain sopimuksen yhteisöjen talousarvioon menoina otettavien YUTP:n toimintamenojen määrän sekä tämän summan osoittamisen YUTP:tä koskevan talousarvion luvun eri momenteille (momenttien osalta katso G kohdassa tehdyt ehdotukset). Jos sopimusta ei tehdä, katsotaan, että Euroopan parlamentti ja neuvosto hyväksyvät YUTP:tä koskevaan talousarvioon ainakin edellisessä talousarviossa otetun summan, jollei komissio ehdota sen alentamista. D. YUTP:n toimintamenot otetaan kokonaisuudessaan yhteen (YUTP) talousarvion lukuun tämän luvun momenteille osoitettuina (G kohdassa ehdotetulla tavalla). Tämä summa kattaa todelliset ennakoidut tarpeet sekä riittävän liikkumavaran odottamattomia toimia varten. Määrärahoja ei oteta varaukseen. Jokainen momentti koskee jo hyväksyttyjä yhteisiä strategioita tai yhteisiä toimintoja, ennakoituja mutta ei vielä hyväksyttyjä toimenpiteitä sekä kaikkia tulevia - eli odottamattomia - toimia, jotka neuvosto kyseisen varainhoitovuoden aikana hyväksyy. E. Komissiolla on varainhoitoasetuksen mukaisesti neuvoston päätöksen perusteella oikeus itsenäisesti siirtää varoja momentilta toiselle yhden talousarvion luvun, eli YUTP:n rahoituspuitteiden sisällä, millä varmistetaan YUTP:n toimintojen pikaisen täytäntöönpanon edellyttämä joustavuus. F. Jos YUTP:n talousarvio ei varainhoitovuoden aikana riitä kattamaan tarpeellisia menoja, Euroopan parlamentti ja neuvosto sopivat mahdollisimman pikaisesta ratkaisusta komission ehdotuksen pohjalta. G. YUTP:tä koskevaan talousarvion lukuun sisältyvät momentit, joihin YUTP- toiminnot osoitetaan, voisivat olla seuraavanlaisia: - vaalien valvonta ja järjestäminen sekä vaikuttaminen demokratisoitumiskehitykseen - EU:n lähettiläät - selkkausten ehkäiseminen sekä rauhanprosessit ja turvallisuuskehitys - aseidenriisuntakehitykseen annettava taloudellinen tuki - rahoitustuki kansainvälisille konferensseille - kiireelliset toiminnat. Euroopan parlamentti, neuvosto ja komissio ovat yhtä mieltä siitä, että kuudennessa luetelmakohdassa mainitun momentin toimintoihin osoitettavat varat voivat olla enintään 20 prosenttia YUTP:tä koskevan talousarvion luvun kokonaismäärästä. Tilapäinen neuvottelumenettelyH. Aloitetaan tilapäinen neuvottelumenettely budjettivaltaa käyttävän kahden toimielimen väliseen sopimukseen pääsemiseksi edellä mainituista YUTP-menoista sekä siitä, miten tämä summa osoitetaan YUTP:tä koskevan talousarvion luvun momenteille. I. Tätä menettelyä sovelletaan joko Euroopan parlamentin tai neuvoston pyynnöstä erityisesti, jos jompikumpi haluaa poiketa komission laatimasta alustavasta talousarvioesityksestä. J. Tilapäinen neuvottelumenettely on saatettava päätökseen ennen sitä päivää, jonka neuvosto on asettanut oman talousarvioesityksensä valmistumispäivämääräksi. K. Molemmat budjettivaltaa käyttävät toimielimet toteuttavat kaikki tarvittavat toimenpiteet varmistaakseen, että tilapäisessä neuvottelumenettelyssä saavutettuja tuloksia noudatetaan koko talousarviomenettelyn ajan. Euroopan parlamentin kuuleminen ja tietojen antaminen parlamentilleL. Neuvoston puheenjohtajavaltio kuulee Euroopan parlamenttia vuosittain neuvoston laatimasta asiakirjasta, jossa käsitellään YUTP:n tärkeimpiä näkökohtia ja perusvalintoja sekä niiden yhteisöjen talousarvioon aiheuttamia taloudellisia vaikutuksia. Lisäksi puheenjohtajavaltio antaa Euroopan parlamentille säännöllisesti tietoja YUTP-toimintojen kehityksestä ja täytäntöönpanosta. M. Kun neuvosto hyväksyy YUTP:n alalla menoja aiheuttavan päätöksen, sen on välittömästi ja joka kerta annettava Euroopan parlamentille arvio suunnitelluista menoista (rahoitusselvitys), etenkin niistä menoista, jotka koskevat aikataulua, palkattua henkilöstöä, tilojen ja muun infrastruktuurin käyttöä, kuljetusvälineitä, koulutustarpeita ja turvallisuusjärjestelyjä. N. Komissio antaa budjettivallan käyttäjälle neljännesvuosittain tiedot YUTP- toimintojen toteuttamisesta sekä rahoitustilanteesta loppuvuodeksi.